Omicron Variant Live Updates: देश में ओमिक्रॉन वेरिएंट के मिले 5 नए मामले, कुल संक्रमितों की संख्या हुई 38
केरल की स्वास्थ्य मंत्री वीना जॉर्ज ने इसकी जानकारी दी है। विशेषज्ञ और केंद्रीय स्वास्थ्य मंत्रालय देश में ओमिक्रॉन के लगातार बढ़ते खतरे को देखते हुए कोविड प्रोटोकॉल का पालन करने की सलाह दे रहा है।
नई दिल्लीः देश में कोरोना के नए वेरिएंट ओमिक्रॉन के केस बढ़ते जा रहे हैं। आंध्र प्रदेश, चंडीगढ़ और कर्नाटक, नागपुर के बाद अब इस खतरनाक वायरस ने केरल में भी दस्तक दे दी है। यहां रविवार को ब्रिटेन से लौटे एक पुरुष यात्री में ओमिक्रॉन की पुष्टि हुई है। साथ ही उनके संपर्क में आई उनकी पत्नी और मां भी कोरोना पॉजिटिव पाई गईं हैं। केरल की स्वास्थ्य मंत्री वीना जॉर्ज ने इसकी जानकारी दी है। विशेषज्ञ और केंद्रीय स्वास्थ्य मंत्रालय देश में ओमिक्रॉन के लगातार बढ़ते खतरे को देखते हुए कोविड प्रोटोकॉल का पालन करने की सलाह दे रहा है। देश में अबतक ओमिक्रॉन के 38 केस सामने आ चुके हैं-कोरोना के नए वेरिएंट ओमिक्रॉन के आंध्र प्रदेश और चंडीगढ़ में आज एक-एक केस सामने आया है। महाराष्ट्र के नागपुर में ओमिक्रॉन का नया मामले सामने आया है। देश में अब तक कुल 38 मामले दर्ज किए जा चुके हैं। अब तक महाराष्ट्र में 18, राजस्थान में 9, गुजरात में 3, कर्नाटक में 3, दिल्ली में 2, चंडीगढ़, आंध्र प्रदेश और केरल में 1-1 संक्रमित मामले आए हैं।